Affarijiet li jkunu ta' inkwiet u wġigħ ta' ras; ħsibijiet ta' ċertu obbligu li wieħed ikun irid jagħtihom l-attenzjoni li jistħoqqilhom. 'Dejjem jinqala' xi ċfolloq.' M.A.V. (1796) jispjega din il-kelma bit-Taljan bħala imbarazzo . Pjanta tubera selvaġġa li tikber is-sena kollha, li twarrad fjuri sofor qishom ileqqu u pjuttost kbar bħala proporzjon mal-pjanta. Din il-pjanta tikber tista' tgħid kullimkien, l-aktar fejn hemm blat bil-ħofor żgħar bi ftit ħamrija fil-blat, bħal pereż. fuq l-irdum ta' Ħad-Dingli. Issibha wkoll tikber fil-ġnub tat-toroq imwarrba u mas-swar. Jeżistu wkoll ĊFOLLOQ TAL-ILMA u ĊFOLLOQ TAL-WIED . Ara: Flora u Fawna ta' Malta , ed.